LHโชว์ปี’52กำไรโต14%GOLDตุนเงิน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — บิ๊กอสังหาฯ แลนด์ แอนด์ เฮ้าส์ กำไรโต 14% แผ่นดินทองงดปันผล ตุนเงินรักษาสภาพคล่อง
บริษัท แลนด์ แอนด์ เฮ้าส์ (LH) แจ้งกำไรสุทธิงวดปี 2552 จำนวน 3,908.47 ล้านบาท กำไรต่อหุ้น 0.39 บาท เพิ่มขึ้น 14% จากช่วงเดียวกันของปีก่อนกำไรสุทธิ 3,427.55 ล้านบาท กำไรต่อหุ้น 0.36 บาท
บริษัท เสนาดีเวลลอปเม้นท์ (SENA) กำไรสุทธิงวดปี 2552 จำนวน 284.10 ล้านบาท กำไรต่อหุ้น 0.50 บาท เพิ่มขึ้นจากช่วงเดียวกันของปีก่อนกำไรสุทธิ 274.34 ล้านบาท กำไรต่อหุ้น 0.56 บาท
นายวิลเลียม จอห์น วิลฟอง กรรมการและประธานเจ้าหน้าที่บริหาร บริษัท แผ่นดินทอง พร็อพเพอร์ตี้ ดีเวลลอปเม้นท์ (GOLD) เปิดเผยว่า ที่ประชุมคณะกรรมการมีมติเห็นว่า เพื่อเป็นการรักษาสภาพคล่องทางการเงินของบริษัทในสภาวะเศรษฐกิจในปัจจุบัน จึงจะเสนอผู้ถือหุ้นในการประชุมสามัญประจำปี 2553 ให้งดจ่ายเงินปันผลประจำปี 2552 ซึ่งไม่ขัดกับนโยบายการจ่ายเงินปันผลของบริษัท
นายสัมฤทธิ์ ตันติดิลกกุล กรรมการผู้จัดการ บริษัท ทรัพย์ศรีไทย (SST) กล่าวว่า คณะกรรมการบริษัทได้มีมติอนุมัติหลักการเพื่อจัดตั้งกองทุนรวมอสังหาริมทรัพย์ เนื่องจากบริษัทมีแนวคิดในการหาวิธีระดมทุนเพื่อไม่ให้กระทบต่อความมั่นคงของบริษัท เม็ดเงินที่ระดมได้นั้นจะนำไปขยายกิจการเพื่อชำระหนี้สินบางส่วนและใช้ในวงเงินหมุนเวียนเพิ่มเติม ทั้งนี้ยังเป็นการเปิดโอกาสให้นักลงทุนและผู้ถือหุ้นได้มีส่วนร่วมในการลงทุนในกองทุนรวมอสังหาริมทรัพย์ด้วยระดับผลตอบแทนคงที่ และอยู่ในระดับสูงกว่าเมื่อเทียบกับผลตอบแทนจากเงินฝากทั่วไป